KOMISIJOS SPRENDIMAS
2008 m. spalio 17 d.
iš dalies keičiantis Sprendimo 2004/211/EB Brazilijos, Juodkalnijos ir Serbijos, įtrauktų į trečiųjų šalių ar jų dalių, iš kurių į Bendriją leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą, grafų įrašus
(pranešta dokumentu Nr. C(2008) 6024)
(Tekstas svarbus EEE)
(2008/804/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 19 straipsnio įžanginį sakinį ir 19 straipsnio i ir ii papunkčius,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (2), ypač į jos 17 straipsnio 3 dalies a punktą,
kadangi:
(1)
Direktyva 90/426/EEB nustato gyvūnų sveikatos reikalavimus gyvų arklinių šeimos gyvūnų importui į Bendriją. Direktyvoje nustatyta, kad į Bendriją leidžiama importuoti arklinių šeimos gyvūnus iš trečiųjų šalių ar jų teritorijų dalių, kurios mažiausiai šešis mėnesius nėra apimtos įnosių ligos.
(2)
2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą (3), nustato trečiųjų šalių arba, jei taikomas suskirstymas į regionus, jų dalių, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes bei embrionus, sąrašą ir nurodo kitas tokiam importui taikomas sąlygas. Šis sąrašas pateikiamas šio sprendimo I priede.
(3)
Venesuelos arklių encefalomielitas ir įnosės vis dar pasitaiko Brazilijos teritorijos dalyse, todėl arklinių šeimos gyvūnus ir, kartu, jų spermą, kiaušialąstes ir embrionus leidžiama importuoti tik iš ligos neapimtų šios šalies teritorijos dalių, Sprendimo 2004/211/EB I priedo 4 stulpelyje pavadintų „BR-1“. San Paulo (São Paulo) valstija įtraukiama į šį sąrašą.
(4)
2008 m. rugsėjo mėnesį Brazilija informavo Pasaulinę gyvūnų sveikatos organizaciją (OIE) apie patvirtintus arklių įnosių atvejus San Paulo (São Paulo) valstijos priemiesčiuose. Kadangi ši valstija nuo šiol yra apimta įnosių, ji turėtų būti išbraukta iš Sprendimo 2004/211/EB I priede pateikto sąrašo.
(5)
Tačiau atsižvelgiant į Brazilijos pateiktą informaciją ir garantijas, pagal 1993 m. vasario 2 d. Komisijos sprendimą 93/195/EEB dėl gyvūnų sveikatos reikalavimų ir veterinarinio sertifikavimo pakartotiniai įvežant registruotus arklius lenktynėms, varžyboms ir kultūriniams renginiams po jų laikino eksporto (4), ribotos trukmės laikotarpiu iš San Paulo (São Paulo) valstijos teritorijos dalies galima leisti pakartotinį registruotų arklių įvežimą po jų laikino eksporto.
(6)
Be to, Sprendimo 2004/211/EB I priede pateiktame sąraše turėtų būti atsižvelgiama į Juodkalnijos ir Serbijos muitų teritorijų atsiskyrimą, todėl šios dvi trečiosios šalys turėtų būti nurodomos atskirai, sudarant galimybę importuoti gyvus arklinių šeimos gyvūnus ir jų spermą, kiaušialąstes ir embrionus iš Juodkalnijos ir iš Serbijos tomis pačiomis papildomomis sąlygomis, kaip tame priede „Serbijai ir Juodkalnijai“ nurodyta šiuo metu.
(7)
Todėl Sprendimo 2004/211/EB I priedas turėtų būti atitinkamai iš dalies pakeistas.
(8)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/211/EB I priedas iš dalies keičiamas taip:
1)
Brazilijos įrašas pakeičiamas taip:
„BR
Brazilija
BR-0
Visa šalies teritorija
-
-
-
-
-
-
-
-
-
-
BR-1
Valstijos:
Rio Grande do Sul, Santa Catarina, Parana, Mato Grosso do Sul, Goias, Minas Gerais, Rio de Žaneiras, Espiritu Santo, Rodonia, Mato Grosso
D
X
X
X
X
X
X
X
X
X
BR-2
Sociedade Hipica Paulista, Vicaropos oro uostas ir greitkelis tarp dviejų teritorijų San Paulo valstijoje
D
-
X
-
-
-
-
-
-
-
Galioja iki 2008 11 15“
2)
šis Juodkalnijos įrašas įterpiamas tarp Maroko ir Buvusios Jugoslavijos Respublikos Makedonijos įrašų:
„ME
Juodkalnija
ME-0
Visa šalies teritorija
B
X
X
X
X
X
X
X
X
X“
3)
šis Serbijos įrašas įterpiamas tarp Kataro ir Rusijos įrašų:
„RS
Serbija
RS-0
Visa šalies teritorija
B
X
X
X
X
X
X
X
X
X“
4)
Serbijos ir Juodkalnijos įrašas išbraukiamas.
2 straipsnis
Šis sprendimas skirtas valstybėms narėms.
Priimta Briuselyje, 2008 m. spalio 17 d.